Sveinbiörn Egilssonius
Sveinbiörn Egilssonius (rarius etiam Sveinbiörnus Egilli filius sive Egilsson, Islandice Sveinbjörn Egilsson, natus in oppidulo Innri-Njarðvík die 24 Februarii 1791; mortuus Reykiavicae die 17 Augusti 1852) fuit doctor theologiae, scriptor, magister linguae Graecae, interpres et poeta. Ab anno 1846 usque ad annum 1851 etiam munere rectoris scholae Reykiavicanae functus est. Homeri Iliadem et Odysseam in Islandicum sermonem oratione soluta convertit necnon Eddam Snorronis Sturlaei in Latinum transtulit. Benedictus Gröndal filus eius fuit.